stanford-oval/wikipedia huggingface dataset:
RN Roma (1940)
Palvelus

Alus siirrettiin viirikkönsä mukana Tarantosta La Speziaan, missä se vapautti Littorion laivaston lippulaivan tehtävistä. Sodan aikana alus ei tehnyt operatiivisia purjehduksia. Se vaurioitui 5. ja 23. kesäkuuta 1943 ilmahyökkäyksissä. Italian antautuessa syyskuussa alus johti laivaston Maltalle. Matkalla alukseen osui kaksi Saksan ilmavoimien lentokoneesta laukaisemaa radio-ohjattua liitopommia, joista toinen läpäisi aluksen keskilaivasta räjähtäen kölin alla ja toinen osui sillan etupuolelle lähelle ammusvarastoon. Hieman osumien jälkeen alus tuhoutui räjähdyksessä upoten nopeasti vieden pääosan miehistöstä mukanaan.
Hylky

Aluksen hylyn löysi kesäkuussa 2012  vedenalainen robotti Pluto Palla, jonka on suunnitellut italialainen insinööri Guido Gay. Löytöpaikka on 30 kilometria Sardinian pohjoisrannikolta noin 1 000 metrin syvyydessä. Uppoamispaikalla järjestettiin 10. syyskuuta 2012 Italian laivaston  fregatilla muistotilaisuus. Italian puolustusministeri Giampaolo Di Paola, joka on meriupseeri, kuvasi kuolleita merimiehiä "tietämättään sankareiksi tulleiksi miehiksi, jotka löysivät paikan historiassa koska suorittivat velvollisuutensa kuolemaansa saakka".
Rashtra Sevika Samiti

Rashtra Sevika Samiti on intialainen hindunationalistinen naisjärjestö. Se sai alkunsa vuonna 1936, jolloin Laxmibai Kelkar perusti itsenäisen hindunationalistisen naisjärjestön, kun Rashtriya Swayamsevak Sanghin perustaja Keshav Baliram Hedgewar ei hyväksynyt naisia järjestöönsä. Hedgewar tosin tarjosi apua naisjärjestön perustamisessa.
Järjestöllä oli noin 380 000 jäsentä vuonna 2016 ja se järjestää omien tietojensa mukaan päivittäistä toimintaa yli 4000 paikallisosaston (shakha) kautta. Päivittäisten kokousten lisäksi järjestö järjestää erilaisia hyväntekeväisyystilaisuuksia, joiden teemat vaihtelevat vuosittain. Esimerkiksi vuonna 2015 järjestö keskittyi toiminnassaan tyttölapsiin. Järjestön naiskäsitys on konservatiivinen ja määrittelee naisen tehtäväksi ensisijaisesti miehen ja lasten palvelemisen. Yhteisön perustaja Laxmibai Kelkar painotti vapaaehtoisille, että avioliittoa ja muita sosiaalisia normeja ei tule hylätä. Rashtra Sevika Samiti järjestää opetustilaisuuksia ja itsepuolustuskursseja naisille. Itsepuolustuskursseilla opetetaan käyttämään puukkoja, keppejä ja miekkoja.
Miesten vastaavaan Rashtriya Swayamsevak Sangh -järjestöön verrattuna Rashtra Sevika Samiti on jäänyt vähäisemmäksi. Rashtra Sevika Samiti perusti yksikön Delhiin vasta vuonna 1960 ja se on kaikkein näkyvimmillään keskiluokkaisilla alueilla. Kaikkein suurin vaikutusvalta järjestöllä on Maharashtran osavaltiossa ja sen lähistöllä.
Puristinhuopa

Puristinhuopa on nykyään polyesteri- tai polyamidilangoista kudottu kangas, mihin on neulattu polyesterinukkaa keinokuituisen huovan valmistamiseksi. Puristinhuovan tarkoituksena on paperikoneen tai kartonkikoneen tai selluloosankuivauskoneen puristinosalla puristamalla kuivattaa paperirataa siten, että kuiva-ainepitoisuus lisääntyy noin 20 %:sta 55 %:iin puristinosalla ennen kuin paperirata kulkee kuivatusosalle.
Kymmenistä pohjakangastyypeistä saadaan eri paksuisilla hahtuvaneulauksilla ja erikarkeuksisilla hahtuvilla ominaisuuksiltaan tuhansia erilaisia puristinhuopia.
Neulauksiltaan ja pohjakankailtaan keveimpiä puristinhuopia käytetään puristinosan ensimmäisissä puristimissa, missä vielä melko kostea paperirata ei kestä kovin suurta puristusta. Puristuksen voimakkuutta arvioidaan viivapaineena, yleensä kN/m:lle.
Aikaisemmin puristinhuovat olivat huopautettua villaa.
Suomessa puristinhuopia valmistavat Valmet Fabricsin Tampereen tehdas ja yhdysvaltalaiset Albany:n suomalainen tytäryhtiö Albany Fennofelt Järvenpäässä ruotsalaisista pohjakankaista neulaamalla ja jälkikäsittelemällä.
Aiheesta muualla

Valmet
Novalis

Novaliksen muotokuva. Jäljennös Eduard Eichensin kuparipiiroksesta.
Novalis, oikea nimi: vapaaherra Georg Philipp Friedrich von Hardenberg, (2. toukokuuta 1772 Oberwiederstedt – 25. maaliskuuta 1801 Weißenfels) oli saksalainen varhaisromantiikan runoilija.
Nimi

Novalis sai kasteessa etunimet Georg Friedrich Philipp. Nuorempaa veljeä alettiin myöhemmin kutsua Georgiksi, joten Novalis kutsui itseään nimellä Philipp Friedrich, Friedrich tai vain Fritz. Eräässä vaiheessa hän käytti myös nimeä Friedrich Leopold, millä hän ilmeisesti halusi kunnioittaa runoilija Friedrich Leopold zu Stolberg-Stolberg‎ia (1750–1819). Novaliksella tiedetään myös olleen mielikuvitusnimet Kurt ja Albert.
Kun fragmenttikokoelmaa Blüthenstaub oltiin julkaisemassa Athenäum-lehdessä, kirjailija valitsi itselleen pseudonyymin Novalis, joka oli hänen "vanha sukunimensä". Hänen esivanhempansa olivat nimittäin käyttäneet Großenrode-tilan (Magna Novalis) nimen mukaisesti itsestään nimeä "von Rode" ja "de Novali".
Elämä

Friedrich oli yksitoistalapsisen perheen toinen lapsi. Kun hänen isänsä vapaaherra Heinrich Ulrich Erasmus von Hardenberg nimitettiin vuonna 1784 kuurinsaksilaisten suolanvalmistuslaitosten johtajaksi, perhe muutti Oberwiederstedtistä Weißenfelsiin.
Käytyään Luther-lukion Eislebenissä Friedrich von Hardenberg kirjoittautui oikeustieteen opiskelijaksi Jenan yliopistoon, jossa hän tutustui Friedrich Schilleriin ja kuului tätä vaikean sairauden aikana vuonna 1791 hoitaneisiin opiskelijoihin. Hän kuului Schillerin tavoin amicistiveljeskuntaan. Vuonna 1791 julkaistiin Hardenbergin runo Klagen eines Jünglings, joka on osoitus Schillerin vaikutuksesta kirjailijan persoonaan.
Syksyllä Hardenberg muutti Leipzigiin ja opiskeli Leipzigin yliopistossa oikeustieteen ohella filosofiaa ja matematiikkaa. Hän tutustui siellä Friedrich Schlegeliin. Suhde erääseen leipzigilaiseen porvaristyttöön päättyi isän väliintuloon, minkä seurauksena Friedrich siirtyi opiskelemaan Wittenbergin yliopistoon, ja josta hän valmistui oikeustieteestä vuonna 1794 parhain arvosanoin.
Samana vuonna hän sai vakuutusmatemaatikon viran Tennstedtistä. Tällä seudulla hän tapasi tuolloin 12-vuotiaan Sophie von Kühnin ja meni tämän kanssa 15. maaliskuuta 1795 kihloihin vanhempien tietämättä. Tammikuussa 1796 hän siirtyi kirjuriksi Weißenfelsin suolanvalmistuslaitoksille. Sophie kuoli kuitenkin 19. maaliskuuta 1796.
Vuoden 1797 lopulla Hardenberg lähti Freibergin teknilliseen yliopistoon opiskelemaan matematiikkaa, kemiaa, geologiaa, mineralogiaa ja kaivostoimintaa. Hän meni vuonna 1798 kihloihin toisen kerran kaivospäällikön tyttären kanssa, mutta tämäkään suhde ei johtanut avioliittoon. Vuoden 1799 lopulla hän sai asessorin viran Weißenfelsin laitoksilta sekä nimityksen johtokuntaan. Ura huipentui nimitykseen Thüringenin piirin hallintopäälliköksi joulukuussa 1800, mutta hän ei voinut ottaa virkaa vastaan, sillä hän oli sairastunut elokuussa keuhkotautiin, joka koitui lopulta hänen kuolemakseen.
Tuotanto

Novalis kuului romantiikan perustajiin, ja juuri hän ajoi tämän sanan käyttöönottoa. Novalis kirjoitti runojen lisäksi päiväkirjaa sekä kirjeitä. Kiehtovaa hänen teoksissaan on muun muassa niiden fragmentaarisuus.kenen mukaan? Tästä on saanut nimensä suomen kielellä julkaistu Fragmentteja, kokoelma Novaliksen teoksia.
Novaliksen kuusi enimmäkseen proosamuotoon kirjoitettua runoa otsikolla Hymnen an die Nacht (Hymnejä yölle) on saksalaisen varhaisromantiikan keskeisimpiä teoksia. Muuta keskeistä tuotantoa ovat esimerkiksi Novaliksen kirjoittamat hengelliset laulut, jotka otettiin luterilaisten piirissä myös kirkolliseen käyttöön.
Teokset

Moniosaisia Novaliksen koottuja teoksia saksaksi:
Schriften. Die Werke Friedrich von Hardenbergs. Stuttgart: Kohlhammer, 1960-
Werke, Tagebücher und Briefe Friedrich von Hardenbergs. München; Wien: Hanser, 1978.
Novalis Werke. München: Beck, 1987.
Teokset > Suomennetut teokset

Fragmentteja.  Suomentanut ja valikoinut Vesa Oittinen. Delfiinikirjat. Helsinki:  Otava, 1984.  ISBN 951-1-07799-6.
Heinrich von Ofterdingen.  Suomentanut Suvi Nuotio. Sanasato, 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Lisää luettavaa aiheesta Novalis on Wikiaineistossa
Sitaatteja aiheesta Novalis Wikisitaateissa
Gjesdal, Kristin: Georg Friedrich Philipp von Hardenberg (Novalis) The Stanford Encyclopedia of Philosophy. The Metaphysics Research Lab. Stanford University. (englanniksi)
Teoksien verkkojulkaisuja, Gutenberg-projekti
Kattava Novalis-linkkikokoelma Freie Universität. Päivitetty 17.12.2008.
Rashtin laakso

Rashtin laakso on alue Tadžikistanissa. Se sijaitsee Alaivuorten ja Pamirvuoriston välissä, Tadžikistanin keskiosassa. Laaksossa sijaitsee historiallinen Karoteginin alue.
Alue kärsii toistuvista maanjäristyksistä, lumivyöryistä sekä tulva- ja kuivuuskausista. Se on tärkeä kauttakulkupaikka maan halki, mutta alueen tiestö on huonossa kunnossa ja usein poikki. Rashtin laakso on ollut merkittävä kulkupaikka jo keskiajalla, jolloin osa silkkitien liikenteestä ohjautui laakson kautta. Vaikeakulkuisella alueella on ollut vastarintaa keskushallintoa vastaan Neuvostoliiton romahtamisen jälkeen. Armeija on ottanut siellä ajoittain yhteen paikallisten militanttien kanssa.
Ulkoasiainministeriö on suositellut välttämään matkustamista Rashtin laakson alueella.
Rashtrakuta

Dynastian hallitsema alue
Rashtrakuta (kannadaksi ರಾಷ್ಟ್ರಕೂಟ) oli intialainen dynastia, joka hallitsi laajoja alueita eteläisessä, keskisessä ja pohjoisessa Intiassa 700–1000-lukujen välissä. Dynastian aikaista arkkitehtuuria kuvastaa muun muassa Kailasan kalliotemppeli Ellorassa, veistokset Elephantan saarella Mumbain edustalla sekä Jain Narayanan temppeli Pattadakalissa. Edellä mainitut kohteet ovat Unescon maailmanperintöluettelossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Pukinmäen liikuntapuisto

| Pukinmäen liikuntapuisto |
| --- | --- |

Rakennuksen tiedot
Sijainti:  Kenttätie 3, 00720 Helsinki
Koordinaatit:  60°15′00″N, 24°59′36″E
Remontoitu:  2001
Omistaja:  Helsingin kaupunki
Kenttä:  Luonnonnurmi
Käyttäjät
 PK-35 
Katsojakapasiteetti
 n. 2000 
Lisää rakennusartikkeleitaArkkitehtuurin teemasivulla
Pukinmäen liikuntapuisto sijaitsee Helsingin Pukinmäen kaupunginosassa sijaitsevalla Kenttätiellä. Se toimi jalkapalloseura PK-35:n kotikenttänä kauden 2008 loppuun asti. Virallisen nimensä ohella kenttä tunnetaan varsin yleisesti "Pukinmäen urheilupuistona".
Historiaa

Nykyistä liikuntapuistoa edeltänyt Pukinmäen urheilukenttä valmistui 1930-luvun alkuvuosina. Siihen asti paikalliset urheilukilpailut järjestettiinkin Pukinmäen ja Tapaninkylän hiekkateillä. Vanhan kentän rata oli poikkeuksellisen lyhyt, vain 350-metrinen. Nykyinen urheilupuisto rakennettiin vanhan kentän päälle 1980-luvun lopussa.
Vaikka liikuntapuiston ykkösnurmen katsojakapasiteetti on vain noin 2000 paikkaa, kentän yleisöennätys on 3 735 katsojaa. Se on peräisin Veikkausliigan paikallisottelusta PK-35–HJK kaudelta 1998.
Kaupunki rakennutti Pukinmäen liikuntapuistoon uuden huoltorakennuksen vuonna 2001. Kustannuksiltaan huoltorakennus oli 900 000 euroa.
Aiheesta muualla

Helsingin kaupungin liikuntaviraston internet -sivut  (Arkistoitu – Internet Archive)
Nurmi (Tampere)

| Nurmi |
| --- | --- |

Kaupunki:  Tampere
Suuralue:  Pohjoinen suuralue
Suunnittelualue:  Aito
Nurmi on Tampereen tilastoalue, joka sijaitsee linnuntietä noin kymmenen kilometrin päässä keskustasta. Nurmi rajautuu lännessä Näsijärveen, idässä Kangasalaan, etelässä Olkahiseen ja pohjoisessa Sorilaan ja Aitoniemeen. Vuoden 2014 lopussa Nurmissa oli 360 asukasta. Vuoteen 1965 saakka Nurmi kuului Aitolahden kuntaan. Nurmissa sijaitsee Tampereen kristillinen koulu. Alkujaan Nurmi muodosti oman taajamansa, mutta nykyään se kuuluu Tampereen keskustaajamaan.
Pukinparrat

| Pukinparrat |
| --- | --- |
 Piennarpukinparta eli pukinparta (Tragopogon pratensis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Pukinparrat Tragopogon  L.
Katso myös
   Pukinparrat Wikispeciesissä   Pukinparrat Commonsissa 
Infobox OKNimi-testi OK: 
Pukinparrat (Tragopogon) on asterikasvien heimoon kuuluva kasvisuku. Sukuun kuuluu maailmanlaajuisesti noin 125 lajia. Alkuperäisinä niitä esiintyy pääosin Euraasiassa.
Pukinparrat ovat yksi- tai kaksivuotisia ja yleensä kaljuja ruohovartisia kasveja. Pukinparroissa on valkoista maitiaisnestettä. Varsissa on tavallisesti vain muutamia lehtiä, ja lehdet ovat kapeansuikeita, pitkäkärkisiä ja sepiviä. Kukintoina olevat mykeröt ovat pitkäperäisiä ja sijaitsevat yksittäin. Mykeröiden kukat ovat keltaisia, ruskeanpunaisia tai violetteja. Hedelmä on pitkulainen ja lenninhaivenellinen.
Lajeja ja alalajeja

kirgisianpukinparta (Tragopogon capitatus)
viinipukinparta (Tragopogon crocifolius)
etelänpukinparta (Tragopogon dubius)
tähtipukinparta (Tragopogon hybridus)
kaurajuuri (Tragopogon porrifolius)
piennarpukinparta eli pukinparta (Tragopogon pratensis )
romanianpukinparta (Tragopogon pratensis subsp. hayekii)
slovakianpukinparta (Tragopogon pratensis subsp. leiocarpus)
pikkupukinparta (Tragopogon pratensis subsp. minor)
idänpukinparta (Tragopogon pratensis subsp. orientalis)
isopukinparta (Tragopogon pratensis subsp. pratensis)
Aiheesta muualla

Suomen Lajitietokeskus: Pukinparrat – Tragopogon
Kassu – Kasvien suomenkieliset nimet: Pukinparrat (Tragopogon)
Funet: Pukinparrat (Tragopogon)
United States Department of Agriculture (USDA): Tragopogon (englanniksi)
Flora of China: Tragopogon (englanniksi)
Rezső Seress

Rezső Seress (3. marraskuuta 1889 – 11. tammikuuta 1968) oli unkarilainen pianisti ja säveltäjä.
Rezső Seress on tunnetun "Szomorú vasárnap" -laulun (Gloomy Sunday) alkuperäinen tekijä. Kappale on pahamaineinen, sillä sen väitetään aiheuttaneen itsemurhaepidemian.
Alkuperäiset sanat Vége a világnak (Maailman loppu) kertoivat sodan aiheuttamasta epätoivosta ja päättyvät hiljaiseen rukoukseen ihmisten syntien tähden. Myöhemmin runoilija László Jávor kirjoitti uudet sanat (Surullinen sunnuntai), joissa laulaja haluaa tehdä itsemurhan rakastettunsa kuoleman tähden. Tämä sanoitus tuli suositummaksi ja alkuperäinen unohtui pian. Laulun levytti ensimmäisenä unkarilainen Pál Kalmár vuonna 1935.
Englanninkielisen version "Gloomy Sunday" levytti ensimmäisenä Hal Kemp vuonna 1936, sanoittajana Sam M. Lewis, ja sen levytti samana vuonna myös Paul Robeson Desmond Carterin sanoittamana versiona. Maailmanmaineeseen kappale nousi Billie Holidayn levytyksenä vuonna 1941. Lewisin versio viittasi itsemurhaan ja levykannessa se kuvattiin "Unkarilaiseksi itsemurhalauluksi" ilmeisesti markkinointikikkana.
Laulun ovat tulkinneet englannin kielellä lukuisat tähdet, esimerkiksi Artie Shaw, Sarah Vaughan, Ricky Nelson, Sarah Brightman, Sinead O'Connor ja Björk. Lisäksi mainittakoon versiot ranskan kielellä, esittäjänä Serge Gainsbourg ja venäjän kielellä, esittäjänä Viktor Klimenko.
Suomeksi sen on kääntänyt Reino Helismaa nimellä "Surullinen sunnuntai", ja sen levytti ensimmäisenä Eila Pellinen (1959). Muita tunnettuja versioita ovat levyttäneet muun muassa Fredi, Harri Marstio ja Kai Hyttinen.
Seress otti itse henkensä hyppäämällä kerrostalon asuntonsa käytävältä Budapestissa 78-vuotiaana.
Rambo (kirja)

Rambo on kasvanut kaksin äidin kanssa ja tottunut selviytymään yksin, kun äiti on masentunut. Pojalla on lyhyt pinna mutta huima mielikuvitus, ja koulussa hän karttaa hyväosaisten seuraa.
Kesäloma saa väriä, kun Rambo pääsee äidin mies­ystävän vanhempien mökille. Mikä paratiisi: päivärytmi, ruoka-ajat ja maailman hyväsydämisin isäntäväki! Rauha rikkoontuu, kun niskojaan nakkeleva Liina saapuu. Tytöllä on näennäisesti kaikki hyvin, mutta onko hän yhtään Ramboa onnellisempi?
| Rambo |
| --- | --- |

Alkuperäisteos
Kirjailija:  Nadja Sumanen
Kieli:  suomi
Genre:  nuortenromaani
Kustantaja:  Otava
Julkaistu:  2015
Ulkoasu:  sidottu/nidottu
Sivumäärä:  238
ISBN:  9789511292029

Löydä lisää kirjojaKirjallisuuden teemasivulta
Rambo on Nadja Sumasen lokakuussa 2015 ilmestynyt Otavan kustantama nuortenromaani. Se sai vuoden 2015 Finlandia Junior -palkinnon.
Kirja kertoo 14-vuotiaasta Rambosta, jolla on diagnosoitu ADHD, ja jonka äiti kärsii masennuksesta. Kesälomallaan Rambo matkaa äitinsä poikaystävän vanhempien mökille, missä hän saa elämäänsä tärkeitä ihmisiä.
Kirjan käsikirjoitus voitti helmikuussa 2015 Otavan ja Otavan kirjasäätiön nuortenromaanimestaruuskilpailun. Kirjasta on tehty myös Elina Kilkun dramatisoima ja ohjaama näytelmä, joka kantaesitettiin Kansallisteatterin Omapohjassa joulukuussa 2015.
Raivaaja

Raivaaja voi viitata seuraaviin:
Raivaaja, vuosina 1905–2009 ilmestynyt amerikansuomalainen lehti
Raivaaja, Kotkassa vuosina 1945–1959 ilmestynyt kansandemokraattinen sanomalehti
Raivaaja, Lahdessa vuosina 1905–1914 ilmestynyt sosiaalidemokraattinen sanomalehti
Raivaaja, Vaasassa vuosina 1920–1926 ilmestynyt sanomalehti
Miinanraivaaja, sotilaskäyttöön tarkoitettu alus
Raivaajapatsaat, eri tekijöiden eri nimillä tekemiä samanaiheisia veistoksia
Raivaaja, Aarre Aaltosen tekemä raivaajapatsas Pöytyällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raivaaja”, voi hakea sivunnimihaulla, laajalla sivunnimihaulla tai tekstihaulla.
Potamós

Potamos (m.kreik. Ποταμός, lat. Potamus) tai Potamós (kreik. Ποταμός, suom. ”Joki”) voi viitata muun muassa seuraaviin paikkoihin Kreikassa:
Antiikin aikana

Alempi Potamos, Leontis-fyleen kuulunut Attikan demos
Ylempi Potamos, Leontis-fyleen kuulunut Attikan demos
Potamos Deiradiotai, Leontis-fyleen kuulunut Attikan demos
Nykyaikana

Potamós, kylä Amorgóksen saarella Etelä-Egean saarten alueella
Potamós, kylä Antikytheran saarella Attikan alueella
Potamós, kaupunki Korfun saarella Jooniansaarten alueella
Potamós, kylä Kytheran saarella Attikan alueella
Potamós, kylä Thirasían saarella Santorínin saariryhmässä Etelä-Egean saarten alueella
Raittius- ja urheiluseura Zoom

Zoom heinäkuussa 2011. Joukkueessa muun muassa Aku Louhimies ja Arto Nyberg.
Raittius- ja urheiluseura Zoom on vuonna 1963 perustettu helsinkiläinen urheiluseura. Sen lajeihin kuuluvat nykyään jääkiekko, jalkapallo, salibandy ja golf. Seura on toimintansa alkuvuosista lähtien tullut tunnetuksi näytös- ja hyväntekeväisyysotteluista, jollaisiin se on osallistunut ympäri Suomea.
Zoom perustettiin alun perin Oy Yleisradio Ab:n henkilökunnan jalkapalloseuraksi. Sen perustajiin kuuluivat muun muassa Jukka Virtanen, Aarre Elo ja Matti Kuusla. Myöhemmin toimintaan tuli mukaan eri alojen taiteilijoita myös Yleisradion ulkopuolelta. Nykyään jäsenistö koostuu pääosin tunnetuista kulttuurialan henkilöistä sekä toimittajista.
Jalkapallossa Zoomin edustusjoukkue pelasi kaudella 2012 Suomen seitsemänneksi korkeimmalla sarjatasolla, Suomen Palloliiton Helsingin piirin Kutosessa. Seuran jääkiekkojoukkue puolestaan on mukana Helsingin seudun harrastesarjoissa.
Vuonna 2008 julkaistiin Tammen kustantamana Jukka Virtasen ja Mika Wickströmin kirjoittama seuran 45-vuotishistoriikki nimeltään Zoom juhlii jälleen – Raittius- ja urheiluseura Zoomin ensimmäiset 45 vuotta.
Orbessan

| Orbessan |
| --- | --- |
 Kunnan aukio
 vaakuna
 Orbessan
 Koordinaatit: 43°32′36″N, 0°36′33″E 
Valtio:  Ranska
Alue:  Occitanie
Departementti:  Gers
Arrondissementti:  Mirande
Pinta-ala:  
 – Kokonaispinta-ala:  8,2 km²
Väkiluku (2019):  294 
 – Väestötiheys:  35 as./km²
Kunnan numero:  32300
Infobox OKVirheellinen NIMI-arvo: 
Orbessan on kunta Lounais-Ranskassa Gersin departementissa Occitanien alueella. Se sijaitsee Gers-joen varrella, noin 22 kilometriä Miranden kaupungista itään.
Château d'Orbessan
Château d'Orbessan on 1600-luvulla rakennettu linna. Linna on neliö mallinen, ja jonka kahdessa vierekkäisessä kulmassa on torni. Linna on yksityisomistuksessa.
Aiheesta muualla

Kuvia tai muita tiedostoja aiheesta Orbessan Wikimedia Commonsissa
Raittiusliike

”Naisten pyhä sota. Suuri rynnäkkö vihollisen tekoja vastaan.” Yhdysvaltalainen vertauskuvallinen poliittinen pilapiirros vuodelta 1874.
Raittiusliike on vapaaehtoisten kansanliike, joka toiminnallaan pyrkii vähentämään niin alkoholin kuin muidenkin päihteiden käyttöä ja vähentämään niiden aiheuttamia yhteiskunnallisia ongelmia.
Raittiusliikkeen perusti yhdysvaltalainen lääkäri Benjamin Rush (1746–1813). Raittiusliike on ollut poliittisesti merkittävässä asemassa muun muassa Yhdysvalloissa ja Pohjoismaissa Tanskaa lukuun ottamatta. Esimerkiksi Suomen ja Ruotsin nykyisessä alkoholimonopoliin keskittyvässä järjestelmässä on nähty raittiusliikkeen vaikutus.
Suomessa toimii parikymmentä raittiusjärjestöä, joiden yhteistyöelimenä toimii Suomen Raittiusjärjestöt ry.
Primetime Emmy 2017

| Primetime Emmy 2017 |
| --- | --- |
Päiväys:  17. syyskuuta 2017
Paikka:  Microsoft Theater, Los Angeles, Kalifornia
Juontaja:  Stephen Colbert
Kohokohtia
Eniten palkintoja:  The Handmaid’s Tale – Orjattaresi ja Big Little Lies (5)
Eniten ehdokkuuksia:  Rouva varapresidentti ja Feud: Bette and Joan (10)
 ← 2016  Primetime Emmy  2018 →
Primetime Emmy 2017 oli järjestyksessään 69. Primetime Emmy -palkintogaala, jossa jaettiin palkintoja televisiosarjoille ja ohjelmille, joita esitettiin Yhdysvalloissa 1. kesäkuuta 2016 – 31. toukokuuta 2017. Gaala järjestettiin Microsoft Theaterissa Los Angelesissa 17. syyskuuta 2017.
Eniten palkintoja sai draamasarja The Handmaid’s Tale – Orjattaresi sekä minisarja Big Little Lies, jotka molemmat saivat 5 Emmyä.
Voittajat ja ehdokkaat

Ehdokkaat julkistettiin 14. heinäkuuta 2017.
Voittajat ja ehdokkaat > Ohjelmat

| Paras draamasarja | Paras komediasarja |
| --- | --- |
 The Handmaid’s Tale – Orjattaresi (Hulu) Better Call Saul (AMC)  The Crown (Netflix)  House of Cards (Netflix)  Stranger Things (Netflix)  This Is Us (NBC)  Westworld (HBO):  Rouva varapresidentti (HBO) Atlanta (FX)  Black-ish (ABC)  Master of None (Netflix)  Moderni perhe (ABC)  Silicon Valley (HBO)  Unbreakable Kimmy Schmidt (Netflix)
Paras minisarja: Paras televisioelokuva
 Big Little Lies (HBO) Fargo (FX)  Feud: Bette and Joan (FX)  Genius (National Geographic)  The Night Of (HBO):  Black Mirror: ”San Junipero” (Netflix) Dolly Parton’s Christmas of Many Colors: ”Circle of Love” (NBC)  The Immortal Life of Henrietta Lacks (HBO)  Uusi Sherlock: ”The Lying Detective (Masterpiece)” (PBS)  The Wizard of Lies (HBO)
Voittajat ja ehdokkaat > Näyttelijät

| Paras miespääosa draamasarjassa | Paras naispääosa draamasarjassa |
| --- | --- |
 Sterling K. Brown – Randall Pearson – This Is Us (NBC) Anthony Hopkins – Robert Ford – Westworld (HBO)  Bob Odenkirk – Jimmy McGill – Better Call Saul (AMC)  Matthew Rhys – Philip Jennings – Americans (FX)  Liev Schreiber – Ray Donovan – Ray Donovan (Showtime)  Kevin Spacey – Francis Underwood – House of Cards (Netflix)  Milo Ventimiglia – Jack Pearson – This Is Us (NBC):  Elisabeth Moss – Offred – The Handmaid’s Tale – Orjattaresi (Hulu) Viola Davis – Annalise Keating – How to Get Away with Murder (ABC)  Claire Foy – Kuningatar Elisabet II – The Crown (Netflix)  Keri Russell – Elizabeth Jennings – Americans (FX)  Evan Rachel Wood – Dolores – Westworld (HBO)  Robin Wright – Claire Underwood – House of Cards (Netflix)
Paras miespääosa komediasarjassa: Paras naispääosa komediasarjassa
 Donald Glover – Earn Marks – Atlanta (FX) Anthony Anderson – Andre Johnson – black-ish (ABC)  Aziz Ansari – Dev – Master of None (Netflix)  William H. Macy – Frank Gallagher – Hävyttömät (Showtime)  Zach Galifianakis – Chip & Dale Baskets – Baskets (FX)  Jeffrey Tambor – Maura Pfefferman – Transparent (Amazon Instant Video):  Julia Louis-Dreyfus – Selina Meyer – Rouva varapresidentti (HBO) Pamela Adlon – Sam Fox – Better Things (ABC)  Tracee Ellis Ross – Rainbow Johnson – black-ish (ABC)  Jane Fonda – Grace Hanson – Grace and Frankie (Netflix)  Allison Janney – Bonnie – Mom (CBS)  Ellie Kemper –  Kimmy Schmidt – Unbreakable Kimmy Schmidt (Netflix)  Lily Tomlin – Frankie Bergstein – Grace and Frankie (Netflix)